cyanic-selkie/wikianc huggingface dataset:
Saida Khasenova
Saida Khasenova (født 19. august 1986) er en kasakhstansk amatørbokser, som konkurrerer i lettvekt. Hun ble tatt ut til å representere Kasakhstan under Sommer-OL 2012 i London, der hun røk ut i åttendedelsfinalen.
VM i bueskyting 1997
VM i bueskyting 1997 (verdensmesterskapet i bueskyting) ble arrangert i Victoria i Canada i 1997. Norge tok ett sølv i dette VM.
Li Si
Li Si (kinesisk: 李斯, pinyin: Lǐ Sī, Wade–Giles: Li Ssu; født ca. 280 f.Kr. i Shangcai i staten Chu i Kina, død september eller oktober 208 f.Kr.) var en framstående statsminister i staten Qin og senere i Qin-dynastiets forente Kina, mellom 246 f.Kr. og 208 f.Kr. Han var en kjent tilhenger av den statsfilosofiske retningen legalismen och en framstående kalligraf. Li Si tjente to keisere: Qin Shi Huang, konge av Qin og senere den første keiser av Kina, og hans sønn Qin Er Shi. Han var en mektig mann i hoffet og ledende i senteraliseringen av staten, standardiseringen av målesystemet og skriftsystemet. Han sies også å ha forfulgt tilhengere av konfucianismen og andre motstandere av legalismen. Det var han som stod bak det bokforbudet og bokbrenningen i 213 f.Kr. som tok sikte på å utslette konfucianismen.
Statsminister Li Si bestemte seg derfor for å skjule dødsfallet til keiseren, til etter at de etter to måneders reise var kommet tilbake til hovedstaden Xianyang. De fleste av medlemmene i det keiserlige følget som fulgte keiseren var totalt uvitende om keiserens dødsfall, bare en yngre sønn, Ying Huhai, som reiste sammen med faren sin, hoffmannen Zhao Gao, Li Si, og fem eller seks favorittevnukker visste om dødsfallet. Li Si beordret også at to vogner med råtten fisk skulle reise rett før og rett etter vognen med liket av keiseren. Tanken bak dette var å hindre folk fra å legge merke til at den vonde lukten kom fra vognen til keiseren, hvor hans kropp var i ferd med å oppløse seg i den varme sommeren.
Japantrane
Japantrane (Grus japonensis) er en meget stor fugl i tranefamilien (Gruidae). Arten er en av fem i slekten Grus, som er en av fem slekter i underfamilien egentlige traner (Gruinae). Ingen underarter anerkjennes, men det er gjort forsøk på å skille fugler i Japan og i det kontinentale Asia, basert på forskjeller i vokaliseringen. DNA-analyser viser imidlertid at det ikke er grunnlag for en differensiering mellom disse populasjonene.
Arten er ifølge IUCNs rødliste sterkt truet av utryddelse.
Taksonomi
Det har tidligere vært vanlig å regne flere arter til slekten Grus, men Krajewski et al. (2010) demonstrerte at slekten var parafyletisk, noe som medførte at del Hoyo et al. (2014) i sitt nye ornitologiske bokverk, «HBW and BirdLife International Illustrated Checklist of the Birds of the World», valgte å flytte flere basale arter til andre slekter.
Beskrivelse
Japantrane er en meget stor fugl som blir omkring 150 cm høy og normalt veier cirka 7–10 kg, faktisk opp til 12 kg om vinteren. Hannene er marginalt større enn hunnene. Vingespennet utgjør typisk 220–250 cm.
Japantrane er hvit med sort strupe og hals og rød krone. Fuglene er hvite fra bakkant av øynene og bakover i nakken. Arten har helhvite håndsvingfjær, men sorte armsvingfjær. De indre armsvingfjæra er modifiserte og ender i lange fjærtufser, som gir fuglene en svart stuss når vingene er sammenslåtte. Øynene har mørk brun eller mørk grønn iris.
Inndeling
Inndelingen følger HBW Alive og er i henhold til Archibald et al. (2016). Norsk navn på arten følger Norsk navnekomité for fugl og er i henhold til Syvertsen et al. (2008).
Utbredelse og habitat
Japantraner er trekkfugler som hekker lengst øst i Mongolia, Nordøst-Kina og Sørøst-Sibir. To mindre populasjoner hekker henholdsvis innerst i Liaodongbukten i Øst-Kina og nord på Hokkaido i Japan. Arten overvintrer i Korea og rundt Jiangsu i Kina, samt på Hokkaido i Japan.
Kjørviktunnelen
Kjørviktunnelen er en tunnel på fylkesvei 696 i Gloppen kommune i Vestland fylke. Den er 104 meter lang og ble åpnet i 1969.
Blaksettunnelene
Blaksettunnelene er flere tunneler på fylkesvei 5742 i Stryn kommune i Vestland fylke. Den nyeste langs hovedløpet, Blaksettunnelen, er 1230 meter lang og åpnet for trafikk 2021, med offisiell åpning 3. mars 2022. De eldre tunnelene er henholdsvis 125 og 526 meter lange og ble åpnet i 1959. Blaksettunnelene er en del av Panoramaveien, som fører til bygda Blakset.
Rim Jouini
Rim Jouini (født 7. august 1980) er en tunisisk amatørbokser, som konkurrerer i lettvekt. Hun ble tatt ut til å representere Tunisia under Sommer-OL 2012 i London, der hun ble slått ut i åttendedelsfinalen.
Den andre hundreårskrigen
Den andre hundreårkrigen er navnet som enkelte historikere benytter om en rekke kriger og militære konflikter mellom Kongedømmet England (senere Storbritannia) og Frankrike fra om lag 1689 til 1815. Uttrykket ser ut til ha blitt først brukt av JR Seeley i det viktige verket hans The Expansion of England: Two Courses of Lectures (1883).
Som med hundreårskrigen beskriver ikke navnet en enkel krig, men en generell vedvarende periode der de to krigførende maktene var i strid med hverandre. Navnet viser hvordan krigene mellom de to nasjonene påvirket hverandre i kampen om verdensherredømme for Frankrike og Storbritannia. Det var en krig mellom og over fremtiden til kolonirikene til de to statene.
De forskjellige krigene mellom de to statene på 1700-tallet involverte stort sett andre europeiske land i store allianser, men bortsett fra kvadrupelalliansekrigen hvor de var allierte, sto Frankrike og Storbritannia alltid på hver sin side. Noen av krigene, som syvårskrigen, har blitt regnet som verdenskriger og omfattet slag i de blomstrende koloniene i India, Amerika og langs skipsrutene rundt hele jorden.
Krigsrekken startet da den nederlandske Vilhelm III ble konge av England under revolusjonen i 1688. Den senere kongefamilien Stuart, som konverterte til romersk katolisisme, søkte vennskap med Ludvig XIV. Jakob I og Karl I var begge protestanter og hadde prøvd så langt som mulig å unngå og involvere seg i tredveårskrigen og søkte fred med Frankrike på 1500-tallet. Karl II og Jakob II hadde til og med aktivt støttet Ludvig XIV i krigen hans mot Den nederlandske republikken. Vilhelm III var derimot imot det katolske regimet til Ludvig XIV og gikk i spissen for protestantismen. Dette medførte speninnger mellom de to landene de neste tiårene da Frankrike beskyttet jakobittene som ønsket å styrte Stuart-familien, og etter 1715 Huset Hannover.
Etter Vilhelm III endret motstanden mellom Frankrike og Storbritannia seg fra religion til økonomi og handel. De to statene kaptes om å dominere koloniriket i Amerika og Asia. Syvårskrigen var den største og mest avgjørende av konfliktene.
Striden fortsatte med britisk motstand i den franske revolusjon og de påfølgende krigene mot den nye republikken og så Det første riket til Napoleon. Nederlaget hans i slaget ved Leipzig i 1813 og det andre nederlaget i slaget ved Waterloo under de hundre dagene i 1815 enda effektivt de stadige krigene mellom Frankrike og Storbritannia. Den tilbakevendende retorikken i de to landene endret seg fra omtale av «den naturlige fienden» til en avtale om å tolerere hverandre. Felles interesser førte til at de samarbeidet under Krimkrigen. Et hundreår etter at de sluttet å krige mot hverandre, klarte de to å opprette Entente Cordiale, og viste at den «første» og den «andre» hundreårskrigen hørte fortiden til, og at selv om det fremdeles var kulturelle forskjeller, så var den voldelige konflikten over.
«Kartago» og «Romerne»
Mange i Frankrike omtalte Storbritannia som «Aske Albion», og viste til at landet ikke var til å stole på i det hele tatt. Franskmennene sammenlignet Storbritannia og Frankrike med henholdsvis det gamle Kartago og Roma, hvor Kartago ble sett på som en grådig imperialiststat som kollapset, mens Roma var en intellektuell og kulturell hovedstad som blomstret.
Denne klassiske sammenligning ble nyttig for franskmennene fordi Roma slo Kartago. Synet på denne tiden var at de to folkeslagene var så forskjellige at de ikke kunne komme frem til fredelige løsninger. Krig var den eneste måten å løse forskjellene deres på. Frankrike var Storbritannias «naturlige fiende», men Storbritannia var det største hindret til Frankrike for å dominere Europa.
Mars Orbiter Mission
Mars Orbiter Mission (MOM), uformelt kjent som Mangalyaan (sanskrit: मंगलयान, «Mars-fartøy»), er en Mars-romsonde som ble skutt opp i jordbane av Indian Space Research Organisation (ISRO) den 5. november 2013. Romforskningsoppdraget er en «teknologidemonstrasjon» som har som mål å utvikle teknologier som er nødvendige for å utarbeide, planlegge, lede og gjennomføre et vellykket interplanetarisk oppdrag. MOM er Indias første interplanetariske oppdrag, og dersom det lykkes, vil ISRO bli den fjerde romfartsorganisasjonen i verden til å nå Mars, etter det sovjetiske romprogrammet, NASA og ESA.
Romsonden ble skutt opp med en PSLV C25-rakett fra First Launch Pad ved det indiske romfartssenteret i Sriharikota nær Chennai i den sørlige delstaten Andhra Pradesh den 5. november 2013 kl. 10:08 CET (14:38 IST). Oppskytningsvinduet var på omtrent 20 dager og åpnet 28. oktober 2013. MOM-sonden tilbrakte omtrent én måned i bane rundt Jorden, hvor den foretok en serie på i alt syv banemanøvre for å gradvis øke sin hastighet og høyde i omløpsbanen, før den endelig satte kursen mot Mars den 30. november 2013 (CET). Per 11. desember 2013 var MOM ca. 2,9 millioner km fra Jorden. Den foreløpige planen er å bringe sonden inn i bane rundt Mars 24. september 2014, rundt to dager etter den forventede ankomsten av NASAs MAVEN. MOM vil gå i en svært elliptisk bane rundt Mars, med en omløpstid på 76,7 timer og en planlagt periapsis på 365 km og apoapsis på 80 000 km. Romsonden overvåkes og kontrolleres for tiden fra kontrollrommet Spacecraft Control Centre ved ISRO Telemetry, Tracking and Command Network (ISTRAC) i Bangalore med støtte fra antenner tilhørende Indian Deep Space Network (IDSN) i Byalalu.
Det offisielle hovedformålet med MOM er å teste og demonstrere indisk rakett- og romteknologi. Spesielt er det overordnede formålet å utvikle teknologier som er nødvendige for å utarbeide, planlegge, lede og gjennomføre operasjoner til et interplanetarisk oppdrag. Det sekundære målet er å analysere Mars' atmosfære (spesielt for metanforekomster), utforske og kartlegge planetens overflate, geomorfologi og mineralogi ved hjelp av egenutviklede vitenskapelige instrumenter. Programmet har en planlagt varighet på 300 dager.
Eggerøre
Eggerøre er en matrett laget av pisket egg (vanligvis egg fra tamhøns).
Serveres gjerne med brød og stekt bacon.
Formel 1-sesongen 1956
Formel 1-sesongen 1956 var den syvende sesongen av FIAs Formel 1-verdensmesterskap. Sesongen startet 22. januar 1956 og ble avsluttet 2. september etter åtte løp. Mesterskapet ble vunnet av Juan Manuel Fangio, som tok sin tredje tittel på rad. I løpet av året ble det også kjørt en rekke Formel 1-løp som ikke inngikk i verdensmesterskapet.
Oppsummering av sesongen
Fangio gikk til Ferrari etter at Mercedes-Benz, som han vant tittelen med i 1954 og 1955, trakk seg ut av Formel 1. Ferrari kjøpte det nedlagte Lancia-teamets D50-biler og satte sammen et sterkt team bestående av Fangio, Eugenio Castellotti, Luigi Musso og Peter Collins. Fangio vant åpningsløpet i Argentina etter å ha overtatt Mussos bil etter at hans egen bil brøt sammen. Collins og Fangios teamkamerat i Mercedes, Stirling Moss, som nå kjørte for Maserati, sørget for den største utfordringen til Fangios tittelforsvar, og de vant to løp hver. Sesongen var åpen og de britiske teamene Connaught, Vanwall og BRM viste alle lovende takter.
Før sesongens siste løp, Italias Grand Prix, hadde Fangio en ledelse på åtte poeng over Collins og den stabile Jean Behra, som kjørte for Maserati. Den eneste måten han kunne miste tittelen var hvis han ikke tok noen poeng og Collins vant og satte raskeste runde. (Ettersom en fører bare kunne regne sine 5 beste løp med i sammendraget kunne ikke Behra vinne tittelen). Fangio brøt løpet, og da Musso ikke var villig til å dele bilen sin med Fangio hadde Collins en utmerket mulighet til å vinne sitt første mesterskap. Men Collins valgte i stedet, i et bemerkelsesverdig tilfelle av god sportsånd, å gi bilen sin til Fangio slik at argentineren kunne fullføre løpet på andreplass og vinne sin tredje tittel på rad.
Konstruktører og førere
Følgende konstruktører og førere konkurrerte i Formel 1-verdensmesterskapet i 1956. Lista omfatter ikke de som bare deltok i Indianapolis 500.
Sluttresultat førermesterskapet 1956
Poeng ble gitt til de første fem plassene med henholdsvis 8, 6, 4, 3 og 2 poeng. 1 poeng ble gitt for raskeste runde. Poeng for delt kjøring ble delt likt mellom førerne, uansett hvor mange runder hver av dem hadde kjørt. Førere som hadde delt mer enn en bil under et løp fikk bare poeng for sin høyest plasserte bil. Kun de fem beste av løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.
Resultater fra løp utenom verdensmesterskapet
Øvrige Formel 1-løp i 1956, som ikke inngikk i verdensmesterskapet.
Gurli Linder
Ane Gurli Linder (født Peterson 1. oktober 1865 på Irvingsholm, Tysslinge, død 3. februar 1947) var en svensk forfatter og feminist.
Linder studerte på Högre lärarinneseminariet i Stockholm 1882-85. Hun var tidvis virksom som lærer før hun i 1887 giftet seg med lektor Nils Linder (død 1904). Hun deltok aktivt i sosialt arbeid og i kvinnebevegelsen samtidig som hun bedrev en omfattende forfatter- og skribentvirksomhet, særlig i pressen. Hun oversatte også fra norsk. Hun var styremedlem i Folkbildningsförbundets bokförmedlingsstyrelse og fra 1911 medlem av en kongelig komité for å utbre god og billig folkelig litteratur i Sverige.
Gurli Linder var Salomon August Andrées elskerinne. etter å ha blitt kjent med ham på starten av 1890-tallet da de vanket i samme liberale og radikale miljø. Dette forholdet kom til å dominere Linders liv, også etter at Andrée forsvant på sin ballongekspedisjon mot Nordpolen i 1897. Etter restene av Andrées ekspedisjon ble funnet på Kvitøya i 1930, begynte hun å skrive ned sine minner og fortelle om sin kjærlighet til Andrée. På mange måter delte hun skjebne med en langt mindre kjent kvinne, som i motsetning til Linder ikke skrev om sitt tap, nemlig Nils Strindbergs (medlem av Andrées ekspedisjon) forlovede Anna Charlier.
VM i bueskyting 1999
VM i bueskyting 1999 (verdensmesterskapet i bueskyting) ble arrangert i Riom i Frankrike i 1999.
Dong Cheng
Dong Cheng (født 14. august 1986) er en kinesisk amatørbokser, som konkurrerer i lettvekt. Hun ble tatt ut til å representere Kina under Sommer-OL 2012 i London, der hun røk ut i kvartfinalen.
Kragerø Golfklubb
Kragerø Golfklubb ble stiftet 9. desember 1998. I 1999 fikk klubben mulighet til å bygge en treningsbane på Lønne i Sannidal (Kragerø kommune) og frem til 2003 var dette Kragerø Golfklubbs hjemmebane. Da den nye 18-hulls golfbanen på Stabbestad sto klar flyttet klubben dit, og på årsmøtet denne vinteren valgte klubben å dele seg i to. Kragerø Golfklubb ble klubben til den nye banen, mens Lønne Golfklubb ble på Lønne. Banen på Stabbestad er den eneste av de tre banene i Kragerø med 18 hull. De to andre er Lønne Golfklubb (9 hull) og Gumøy Golfklubb (9 hull). Sistnevnte er privat. 18-hullsbanen består av fem par 3 hull, ti par 4 hull og tre par 5 hull, som tilsammen utgjør en par 70 bane.
Kragerø Golfklubb har hatt flere kjente golfprofiler som har jobbet som golf-pro opp gjennom tiden. Blant disse har en av Norges beste golfere gjennom tidene, Per Haugsrud, vært en viktig brikke de første årene for klubben.
De seneste årene har klubben også fostret opp dyktige talenter. Thomas Guste-Pedersen er nå rangert som en av Norges beste golfere, og i februar 2013 ble han profesjonell golfspiller.
Beverly Perdue
Beverly Eaves «Bev» Perdue (født Beverly Marlene Moore 14. januar 1947 i Grundy i Virginia) er en amerikansk politiker og medlem av Det demokratiske parti i USA som tjenestegjorde som den 73. Guvernør av den amerianske delstaten Nord-Carolina. Hun var den første kvinnelige guvernør av Nord-Carolina.
Perdue startet sin politiske karriere på 1980-tallet da hun satt i Nord-Carolinas Representantenes hus. Deretter satt hun fire perioder i Nord-Carolinas Senat før hun ble valgt som den 32. Viseguvernøren av Nord-Carolina. Perdue ble valgt til Guvernør av Nord-Carolina i 2008 mot detidens Borgermester i Charlotte Pat McCrory med en margin på 50-46. Hennes guvernørvalgkamp i 2008 kom under etterforskning fra både statlige og føderale myndigheter som resulterte i en bot på USD 30 000 i 2010. Når Hillary Clinton droppet ut av presidentvalgkampen i 2008, nevnte The New York Times Perdue som en potensiell fremtidig presidentkandidat.
Bev Perdue kunngjorde, etter fallende oppslutning på meningsmålinger, den 26. januar 2012 at hun ikke ville søke gjenvalg i guvernørvalgkampen 2012. Hun ble etterfulgt av guvernør Pat McCrory.
Jacob Kornerup
Jacob Kornerup, (født 19. november 1825, død 9. mars 1913) var en dansk arkeolog, maler og konservator.
Kornerup var privatelev av maleren Martinus Rørbye og gikk senere på Kunstakademiet.
Venosa
Venosa, antikkens Venusia, er en by i den italienske provinsen Potenza, i regionen Basilicata. Venosa er en av hundre communi i Potenza, og den grenser mot kommunene Barile, Ginestra, Lavello, Maschito, Montemilone, Palazzo San Gervasio, Rapolla og Spinazzola.
Historie
Ifølge legenden ble antikkens Venusia grunnlagt etter den trojanske krig og ble oppkalt etter gudinnen Venus for å blidgjøre henne etter at trojanerne var beseiret. Det finnes 600 000 år gamle arkeologiske rester i området, noe som tyder på langvarig bosetning og bebyggelse. Etter den tredje samnitiske krig ble byen erobret av romerne fra samniterne.
Jacob Kornerup
Utmerkelser
I 1861 mottok han medaljen Ingenio et arti. Han ble ridder av Dannebrogordenen i 1877 og fikk Dannebrogordenens hederstegn i 1892.
Venosa
Historie
Romerne valgte å gjøre byen til koloni. Under den pyrriske krig valgte Venusia å forbli på Romas side, i motsetning til mange andre byer og folk. I 190 f.Kr. nådde den viktige via Appia byen. Byen valgte å delta på forbundsfellenes side i forbundsfellekrigen 91 f.Kr. - 88 f.Kr. Ettersom forbundsfellene tapte krigen ble byen en municipium for en periode inntil den 43 f.Kr. ble et område for veteranene innen det igjen ble en koloni.
I dag har Venosa ca 12 000 innbyggere og regnes som en av de 196 vakreste kommuner i Italia.
Alexis Pritchard
Alexis Pritchard (født 24. september 1983 i Bellville i Sør-Afrika) er en newzealandsk amatørbokser, som konkurrerer i lettvekt. Hun ble tatt ut til å representere New Zealand under Sommer-OL 2012 i London, der hun ble slått ut i kvartfinalen.
Mahjouba Oubtil
Mahjouba Oubtil (født 15. desember 1982) er en marokkansk amatørbokser, som konkurrerer i lettvekt. Hun ble tatt ut til å representere Marokko under Sommer-OL 2012 i London, der hun røk ut i kvartfinalen.
Ski-VM 2017 – 15 kilometer skiathlon kvinner
Ski-VM 2017 – 15 kilometer skiathlon kvinner ble avholdt 25. februar 2017 i Lahtis i Finland. Marit Bjørgen tok gull foran Krista Pärmäkoski fra Finland og Charlotte Kalla fra Sverige.
På klassiskdelen ble det satt stor fart i front, og det dannet seg etter hvert en kvartett bestående av Marit Bjørgen, Krista Pärmäkoski, Heidi Weng og Charlotte Kalla. På vei ut fra skibyttet satte Bjørgen fart og kun Pärmäkoski klarte å følge henne. Weng og Kalla ble da gående sammen, men etter hvert stakk Kalla fra Weng. I siste bakke slo Bjørgen til med et rykk og Pärmäkoski klarte ikke å holde følge. Bjørgen tok dermed VM-gull med knapt fem sekunders margin foran det finske hjemmehåpet, mens svenskne kunne juble for bronse til Charlotte Kalla. Weng ble på slutten tatt igjen av en gruppe som kom jagende bak, og ble i innspurten slått av sveitsiske Nathalie von Siebenthal.
Laubeuf Fjord
Laubeuf Fjord er et sund i Antarktis, beliggende mellom Adelaide Island og Arrowsmith Peninsula på Antarktishalvøya. Det er 40 kilometer langt i nord-sør-retning og gjennomsnittlig 16 kilometer bredt. Laubeuf Fjord forbinder Hanusse Bay i nord med Marguerite Bay i sør. Sundet ble oppdaget av Charcots andre ekspedisjon 1908–10 og navngitt etter Maxime Laubeuf, en fransk ingeniør som inspiserte byggingen av motoren til ekspedisjonsskipet «Pourquoi-Pas?».
Det ligger en rekke øyer i Laubeuf Fjord. Den største og nordligste av disse er Day Island, etterfulgt av Wyatt Island noe lenger sør. Enda lenger sør ligger de mindre Webb Island og Pinero Island.
Flere store isbreer kalver ut i Laubeuf Fjord. Fra Arrowsmith Peninsula gjelder det Wardbreen, Vallotbreen og Nyebreen. Fra Adelaide Island kommer den store Shamblesbreen som ender i Stonehouse Bay, en stor bukt på vestsiden av Laubeuf Fjord.
1. divisjon fotball for kvinner 2017
1. divisjon fotball for kvinner 2017 var det nest høyeste nivået i norsk kvinnefotball i 2017. Ligaen bestod av 12 lag. Før sesongen ble det klart at rykket ned fra Toppserien 2016, mens  og  rykket opp fra 2. divisjon 2016.
rykket direkte opp til Toppserien 2018, mens spilte kvalifiseringskamper mot  fra Toppserien. og rykket ned til 2. divisjon 2018.
Elvio Banchero
Banchero vant en olympisk bronsemedalje i fotball under sommer-OL 1928 i Amsterdam. Han var med på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3. Banchero scoret tre mål i bronsefinalen og totalt fire mål i OL-turneringen.
Han spilte sju sesonger i Serie A for klubbene Genova 1893, AS Roma, AS Bari og US Alessandria Calcio 1912, totalt 120 kamper og scoret 48 mål
Joshua Garcia
Joshua Espineli Garcia (født 7. oktober 1997 i Bauan, Batangas) er en filippinsk skuespiller og modell. Han begynte sin profesjonelle skuespillerkarriere i 2015 etter å ha vært en del av realityprogrammet Pinoy Big Brother: All In som deltaker. Han ble kjent for sin opptreden i Metro Manila Film Festival i 2016, som vincester Vince and Kath and James og i primetime-serien The Good Son (2017-2018). Garcia har spilt i forskjellige TV-serier som Nasaan Ka Nang Kailangan Kita (2015), The Greatest Love (2016-2017), Ngayon at Kailanman (2018-2019), The Killer Bride (2019-2020), Viral Scandal (2021-2022) og Darna (2022). Han har også spilt i filmene Love You to the Stars and Back (2017), Unexpectedly Yours (2017), I Love You, Hater (2018) og Block Z (2020).
Garcia datet skuespillerinnen Julia Barretto etter at de hadde spilt hovedrollen i en rekke prosjekter sammen som et kjærlighetsteam. Deres to år lange forhold ble avsluttet i april 2019.
Mavzuna Chorieva
Mavzuna Chorieva (født 1. oktober 1992) er en tadsjikisk amatørbokser, som konkurrerer i lettvekt. Hun ble tatt ut til å representere Tadsjikistan under Sommer-OL 2012 i London, der hun tok bronse.
Joshua Garcia
I 2020 begynte han å ta et entreprenørkurs ved Southville internasjonale skole tilknyttet utenlandske universiteter i Las Piñas.
Barclay James Harvest and Other Short Stories
Sporliste
(John Lees) (Barclay James Harvest) (John Lees) (Barclay James Harvest) (Les Holroyd) (Les Holroyd) (John Lees) (Woolly Wolstenholme) (John Lees)
Edward Bernays
Edward Louis James Bernays (født 22. november 1891 i Wien i Østerrike, død 9. mars 1995 i Cambridge i Massachusetts) var en amerikansk pionér innen propaganda og markedsføring, kjent som «the father of public relations». Han var født i Wien, men tilbragte mesteparten av sitt liv i New York. Hans mest aktive periode var mellomkrigstiden, men han var aktiv helt ut til 1980-tallet. Hans innflytelse innen reklame og markedsføring merkes mest i USA. I Europa og i Norge er han ikke så velkjent, men blir diskutert til tider for eksempel med BBC dokumentaren «The Century of the Self» fra 2002. Han var nevø til Sigmund Freud, hans mor var Sigmunds søster
Grunnideer
Han kalte sitt virke «the engineering of consent» og hans jobb «Public Relations counselor». To begreper han var opphavsmann til. Hans interesse for dette blomstret under første verdenskrig. Han jobbet da for det amerikanske «Committee on Public Information», det amerikanske propagandakontoret. Det var særlig hvordan propagandakontoret klarte å forandre folks meninger i stor skala som imponerte han. Spesielt hvordan ideen om at Amerika måtte entre krigen for å gjøre verden trygg for demokratiet ble en allmenn oppfatning.
Teknikker og kampanjer
Bernays var aktiv i mange år og var en del av flere kampanjer innen markedsføring og propaganda. I disse var en av de første til å benytte seg av teknikker som i dag blir sett på som grunnleggende innen faget.
Et godt eksempel er hans bruk av autoritetspersoner eller opinionsledere. Som da han ble kontaktet av The Beech-Nut Packing Company på 1920-tallet. De ønsket å øke salget av bacon i USA. På det tidspunktet spiste de fleste amerikanere en lett frokost. Han kontaktet derfor en lege og spurte han om det kunne være fordelaktig for amerikanere å spise en tyngre frokost. Legen sa seg enig i det og kontaktet deretter 5000 andre leger for å spørre om det samme. Med anbefalingen fra flere leger kunne Bernays utforme en kampanje som oppfordret amerikanere til å spise egg og bacon til frokost. Han var også ansvarlig for flere kampanjer som bidro til å gjøre det sosialt akseptabelt for kvinner å røyke sigaretter. Han arrangerte blant annet et event under New Yorks påskeparade i 1929. Bak kulissene fikk han arrangert det slik at til og med feministen Ruth Hale proklamerte det en bastion for kjønnstabuer. Når flere kvinner tente opp sine «torches of freedom» under paraden knyttet Bernays bildet av den frigjørende flapperen til sigaretten.
Ettermæle
Bernays ettermæle er i stor grad et resultat av at han aktiv reklamerte for seg selv. Dette har gjort hans navn godt kjent selv utenfor markedsføringsbransjen. Likevel er han også en omstridt person innen sitt eget fagfelt. Hans introduksjon av psykologi og massepsykologi bestrides ikke. Det som derimot bestrides er om han fortjente tittelen som «the father of public relations». Hans arbeid for å gjøre seg selv kjent kan hevdes å ha overskygget andre viktige personer.
Serif Pasja
Mohammed Şerif Pasja (eller Mehmet Pasja; født 1865 i Üsküdar i Konstantinopel (Istanbul) i Det osmanske rike, død 22. desember 1951 i Catanzaro i Italia) var en osmansk offiser, diplomat og politiker. Han var en ledende kurdisk nasjonalist.
Edward Bernays
Ettermæle
Bernays er og var en omstridt person også i kraft av hans tankesett. Selv om han tidligere i karrieren var meget opptatt av forbrukerens frigjøring. Så har hans ideer også blitt beskyldt for å være elitistiske. Han på sin side hevdet at en informert forbruker og borger alltid vil være en bedre forbruker og borger. Selv om den informasjonen av enkelte blir sett på som påvirkning.
Serif Pasja
Bakgrunn
Mehmet Şerifs familie stammet fra en sidegren av den kurdiske Baban fra Sulaimaniya i det som nå er i Irak. Hans far Said Pasja Kurd var to ganger osmansk utenriksminister, og sønnen ville også inn på en politiske løpebane.
Mehmet Şerif kom skolegang ved Den kongelige skole (Mekteb-i Sultani, som senere ble til Galatasaraygymnasiet) i Istanbul. Deretter bikk han på det det franske militærakademiet Saint-Cyr.
Diplomat
Hans politiske karriere begynte han i utenriksministeriet. Han ble etterhvert militærattasjé for Berlin og Paris.
Serif Pasja var så osmanernes ambassadør til Stockholm fra 1898 til 1908 og den andre dokumenterte kurder i Sverige. Han var også en av utsendingene til forhandlingene som førte til Sèvrestraktaten. Serif Pasja levde i Sverige i ti år. Det er kjent at den første kurderen i landet var legen Mirza Seid fra det østre Kurdistan (som nå er i Iran) som ankom i 1893.
Frem til 1908 var Serif Pasja tilhenger av ungtyrkernes bevegelse, og gav økonomisk støtte til Ahmed Riza, en ungtyrkisk leder bosatt i Paris.
Politiker
Etter 1908-revolusjonen vendte han tilbake til Det osmanske rike, og ble der leder for Komiteen for enhet og fremgangs avdeling i distriktet Pangaltı i Istanbul. Men han kom etter en kort tid på kant med Komiteen. Det er delte meninger om hvorfor dette ble slik. Ifølge Serif Pasja selv og hans tilhengere var han blitt bekymret over de militæres rolle i politikken. Mens hans motstandere mener at han var blitt forarget over ikke å ha blitt utnevnt til landets ambassadør i London.
Han forlot landet, og var behjelpelig med å grunnlegge en rekke opposisjonspartier. Han publiserte også en opposisjonsavis i Paris ved navn Meşrutiyet («Konstitusjonalisme»). Hans rolle i opposisjonen førte til at Komiteen for enhet og fremgang gjorde et mislykket forsøk på å få ham snikmyrdet i 1914. Serif Pasja overlevde, og ble i Monte Carlo under hele første verdenskrig.
Folkemordet på armenerne
I en artikkel i The New York Times datert 10. oktober 1915 fordømte Şerif Pasja massakre på armenere i hjemlandet, og fremholdt at den ungtyrkiske regjering i lang tid hadde harr som intensjon å «utrydde» armenerne. > Dette ble lagt merke til også fordi han var svogeren til daværende osmansk storvisir, Said Halim Pasja.
Etter første verdenskrig
Etter 1918 gikk han atter inn i den osmansk regjerings tjeneste. Men har brøt etter kort til med den osmanske side, og sluttet seg til Kürdistan Teali Cemiyeti (Selskapet for Kurdistans fremvekst). Han oppnådde en enighet med den armenske delegasjon i Paris som innebar en deling av det østre Anatolia mellom en armensk og en kurdisk stat.
I denne avtalen skulle både Van og Bitlis tilfalle armenerne. Det kom så mange forbitrede protester fra kurdiske ledere i disse områdene; de var slett ikke interessert i å bli del av en armensk stat. Paris ble bombardert med fordømmende telegrammer fra regionen.
Ette at den kurdiske bevegelse var blitt underkuet, forble Serif Pasja boende i eksil. Under annen verdenskrig tod han i kontakt med både britisk og fransk etterretning.
Serie A 1979–1980
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
VM i bueskyting 2001
VM i bueskyting 2001 (verdensmesterskapet i bueskyting) ble arrangert i Beijing i Kina i 2001.
Kür (dressurridning)
Kür er innen ridesporten et selvvalgt program til musikk som inngår i grenen Voltige eller dressurridning, i tillegg til et forhåndsdefinert standardprogram. Musikken og koreografien til küren skal helst være sammensatt av utøveren selv, og ekvipasjen skal i løpet av en forhåndssatt maksimaltid vise alle klassiske gangarter, og de øvelser som tilhører det klassifiseringsnivå ekvipasjen deltar under. Hestens bevegelser alene tillegges stor vekt, men også koreografien, musikken og vanskelighetsgraden har avgjørende betydning for dommerkarakterene.
Lakshammartunnelen
Lakshammartunnelen er en tunnel på fylkesvei 691 i Gloppen kommune i Vestland fylke. Den er 120 meter lang og ble åpnet i 2004.
Jul Hansen
Jul Halfdan Hansen (født 4. november 1875, død 14. oktober 1928) var en norsk flypionér, og var en av de første nordmenn med flysertifikat.
Kür
Kür - er fra middelhøytysk et begrep for valg, valgt eller utvalgt. I språk som mangler bokstaven ü, er ordet alternativt stavet som kur, kuer, eller kyr, uten at det har noen språklig relasjon til kveg.
Det er dette ordet som ligger til grunn i tittelen kurfyrste.
Jul Hansen
I 1912 reiste Hansen til Deperdussins flyskole i Frankrike. Der fikk han i september, som den sjette nordmann tildelt sitt flysertifikat, eller flygerpatent som det da ble kalt. Han tok også med seg et fly fra Deperdussin som Norsk Flyveselskap, der han nå var ansatt, hadde bestilt.
Kür
Andre betydninger:
Sofja Otsjigava
Sofja Albertovna Otsjigava (russisk Софья Альбертовна Очигава, født 7. juli 1987) er en russisk amatørbokser, som konkurrerer i lettvekt. Hun ble tatt ut til å representere Russland under Sommer-OL 2012 i London, der hun tok sølv.
Piero Pastore
Pastore vant en olympisk bronsemedalje i fotball under sommer-OL 1928 i Amsterdam. Han var med som reserve på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3. Pastore spilte ikke i noen kamp i OL-turneringen.
EM i friidrett 2002 – 100 meter menn
Øvelsen 100 meter menn ved EM i friidrett 2002 ble avholdt på Olympiastadion i München, Tyskland den 6. og 7. august 2002.
Norge var representert i øvelsen med John Ertzgaard og Geir Moen. John Ertzgaard ble nr 14. i semifinalene og Geir Moen ble slått ut i andre runde.
Rekorder
Det ble ikke satt nye Europa- og mesterskapsrekord under mesterskapet.
Runde 1
Kvalifikasjon: De fire første i hvert heat (Q) og ellers utøverne med de 8 raskeste tidene (q) gikk videre til Runde 2.
Runde 2
Kvalifikasjon: De fire første i hvert heat (Q) gikk videre til semifinalene.
Semifinaler
Kvalifikasjon: De fire første I hver semifinale (Q) gikk videre til finalen.
Sancai
Sancai (, = «tre farger») er en i utgangspunktet glaseringsmetode der tre farger benyttes for dekorere keramikken/porselenet.
Forløperformer, tidlig sancai
Sancai påfølger historisk grønnglasert steintøy, som var særlig vanlig i Handynastiets siste fase (25-220 e.Kr.).
Tang-sancai
Den fullt utviklede sancaiteknikken ble utviklet på Tangdynastiets tid. Man skal ikke ta ordet san («tre») helt bokstavelig, for det kunne kunne til tider være flere enn tre farger benyttet. I Vesten ble av og til sancaiporselen omtalt som egg-and-spinach, for hyppig brukte farger var grønt, gult og hvitt (skjønt de siste to fargene kanskje kunne beskrives bedre som rav og off-white eller kremfarget).
Sancai var vanlig i Kinas nordlige halvdel. Det ble benyttet hvit og gulbrun-brent sekundærkaoliner og ildfast leire.
Blant de mest kjente produksjonssteder i nord kan nevnes Tongchuan i Shaanxi, Neiqui i Hebei og Gongxian (Gongyi yaozhi, 巩义窑址) i Henan,.
Sancaiinspirert porselen utenfor Kina
Sancaiglasert porselen fant veien blant annet langs silkeveien til Midtøsten og Europa, og inspirerte mange etterligninger opp gjennom århundrene i for eksempel Syria og Italia. Den fikk også etterligninger i Japan.
Strøna
Strøna er et fjell nord på Austvågøya i Vesterålen, i Hadsel kommune. Det har en høyde på 906 meter over havet. Bestigning av toppen vil kreve noe lett klyving.
John Doyle
John Joseph Doyle (født 16. mars 1966) er en amerikansk tidligere fotballspiller som spilte midtstopper.
John Doyle spilte to av de tre gruppespillskampene til i fotball-VM i 1990.
Etter et prøvespill med engelske som ikke førte til kontrakt, ble Doyle hentet til spill i Allsvenskan av   21. august 1990 sammen med landslagskollega Hugo Pérez på 15-måneders kontrakter.
Da Örgryte endte sesongen med nedrykk, forsøkte klubben å selge sine nyervervede amerikanske landslagspillere for å spare penger. I mars 1993 var Doyle på prøvespill for uten at det førte til en overgang. Doyles opphold i Örgryte ble ingen suksess. Han slet med å tilpasse seg den direkte stilen i svensk fotball. Han forlot Örgryte da han i 1991 pådro seg en skade i magen og kontrakten samtidig utløp.
I 1992 spilte hans seks kamper for San Francisco Bay Blackhawks i American Professional Soccer League.
I 1993 signerte han for den nyopprykkede Bundesliga-klubben VfB Leipzig. Oppholdet nådde ikke opp til forventningene. Samtidig som laget slet med å holde tritt sportslig, ble lønningene ikke utbetalt i tide og han hadde et anstrengt forhold til treneren. Doyle hadde bare spilt syv seriekamper da han ba om å bli løst fra kontrakten. Til tross for at landslagstrener Bora Milutinovic hadde oppfordret ham til å signere for VfB Leipzig, fant han ikke lenger plass til ham på landslaget da Doyle returnerte hjem til USA fra Tyskland. Doyle ble utelatt fra USAs tropp til VM på hjemmebane i 1994.
Natasha Jonas
Natasha Jonas (født 18. juni 1984) er en britisk amatørbokser, som konkurrerer i lettvekt. Hun ble tatt ut til å representere Storbritannia under Sommer-OL 2012 i London, der hun røk ut i kvartfinalen.
Svenska Serien
Svenska Serien, også kjent som Svenska Fotbollserien, var høyeste nivå innen det svenske seriesystemet i fotball, og ble spilt i periodene 1910 til 1917, 1920 til 1921 og 1922 til 1924. Serien ble erstattet av dagens Allsvenskan. Til tross for at serien var høyeste nivå innen svensk fotball, ble aldri vinnerne kåret til svensk mester; tittelen ble i stedet tildelt vinneren av turneringen i cup-format, kjent som Svenska Mästerskapet, fra 1896 til 1925.
Vinnere av Svenska Serien
Sesongene 1922/23 og 1923/24 var inndelt i Östre serien og Vestre serien. Serievinnerne møttes i en finale, som ble avholdt ved en hjemme- og en bortekamp.
NM i sykling
NM i sykling kan referere til
Katie Taylor
Katie Taylor (født 2. juni 1986) er en irsk amatørbokser, som konkurrerer i lettvekt. Hun ble tatt ut til å representere Irland under Sommer-OL 2012 i London, der hun tok gull.
Etterretningstjenesteloven
Lov om Etterretningstjenesten, korttittel etterretningstjenesteloven, er en norsk lov vedtatt av Stortinget (Lagtinget) 19. februar 1998 og sanksjonert av Kongen i statsråd 20. mars 1998.
Formålet med loven er å legge forholdene til rette slik at Etterretningstjenesten kan bidra til å kartlegge og motvirke ytre trusler mot Norges selvstendighet og sikkerhet og andre viktige nasjonale interesser, og å trygge tilliten til og sikre grunnlaget for kontroll av Etterretningstjenestens virksomhet.
Det sentrale forarbeidet til loven er odelstingsproposisjon nr. 11 fra stortingssesjonen 1997–98.
I juni 2020 vedtok Stortinget en ny etterretningstjenestelov, som blant annet gir hjemmel til såkalt tilrettelagt innhenting av elektronisk kommunikasjon som krysser den norske grensen.
Armorica (andre betydninger)
Armorica har flere betydninger:
VM i bueskyting 2005
VM i bueskyting 2005 (verdensmesterskapet i bueskyting) ble arrangert i Madrid i Spania i 2005.
Park City (Utah)
Park City er en by og et vintersportssted i Utah i USA. I 2000 hadde byen 7 371 innbyggere. Byen, som ble grunnlagt på 1800-tallet, var opprinnelig en gruveby. I dag er byen et populært skisportssted. Her finner vi blant annet anleggene The Canyons Resort, Deer Valley Resort, Park City Mountain Resort og Utah Olympic Park.
VM i bueskyting 2003
VM i bueskyting 2003 (verdensmesterskapet i bueskyting) ble arrangert i New York i USA i 2003.
Poecilonota
Poecilonota er en slekt av biller som hører til familien praktbiller (Buprestidae).
Utseende
Middelsstore (gjerne 10-15 millimeter), avlange praktbiller. Oversiden er nokså ujevn på grunn av groper og lengdefurer. På farge er de svarte eller brunsvarte, mer eller mindre kledt med lyse skjell. Dekkvingene er bakerst litt trukket ut i en spiss.
Levevis
Som hos de fleste andre praktbiller utvikler larvene seg i død ved. Flere av artene er knyttet til osp eller andre arter i poppelslekten.
Utbredelse
Slekten er utbredt i Holarktis.
Systematisk inndeling / norske arter
Slekten blir noen ganger plassert i underfamilien Buprestinae. Den norske arten ospepraktbille ble inntil nylig plassert her, men er nå overført til slekten Ovalisia (Buprestinae).
Inndelingen følger
Elizabeth Andiego
Elizabeth Andiego (født 21. august 1986) er en kenyansk amatørbokser, som konkurrerer i mellomvekt. Hun ble tatt ut til å representere Kenya under Sommer-OL 2012 i London, der hun røk ut i åttendedelsfinalen.
Morten Bødskov
Morten Bødskov (født 1. mai 1970 i Karup) er en dansk politiker som representerer Socialdemokraterne. Fra 4. februar 2022 har han vært Danmarks forsvarsminister.
Han var skatteminister i Regjeringen Mette Frederiksen fra 2019.
Han var justisminister i Helle Thorning-Schmidts første regjering fra oktober 2011 til han måtte trekke seg i desember 2013.
Han var leder for Danmarks Socialdemokratiske Ungdom fra 1996 til 2000. Bødskov har vært valgt til Folketinget fra Københavns omegns storkrets siden 2007, og var valgt fra Københavns amtskrets 2001–2007.
Ea Jeppesen
Ea Jeppesen (født 1978) er en dansk forfatter, utdannet fra den danske Forfatterskolen i 2006 der hun studerte sammen med blant andre Christina Hagen Nielsen, Martin Snoer Raaschou, Karin Toft og Lars Bo Nørgaard. Hun har bidratt med tekster til forskjellige tidsskrifter og til Forfatterskolens avgangsantologi i 2006.
I 2009 debuterte hun med prosaboka Hun bryder sig langsomt om hunde.
Kenji Kaido
Kenji Kaidō (海道 賢仁) er en videospilldesigner, som var produsent i Sony Computer Entertainment Japans produktutviklingsdepartement nummer 1.
Kaidō startet karrieren sin innen videospill hos Taito i 1987, hvor han jobbet som prosjektleder og sjefsdesigner på arkadespill som Bonze Adventure, Night Striker, Champion Wrestler, Cameltry, Sonic Blast Man, Warrior Blade og Dead Connection.
Kaidō jobbet som produktssjef og produsent for Ico i 2001, og Shadow of the Colossus i 2005. Han forlot Sony i august 2012.
Dewey Short
Dewey Jackson Short (født 7. april 1898 i Galena i Missouri, død 19. november 1979 i Washington, D.C.) var en amerikansk professor, pastor og republikansk politiker.
Etter militærtjeneste under den første verdenskrig studerte han ved Baker University, Boston University, Harvard University, Ruprecht-Karls-Universität Heidelberg, Humboldt-Universität zu Berlin og University of Oxford. Tilbake i Midtvesten var han professor i etikk, psykologi og politisk filosofi ved Southwestern College i Kansas i 1920- og 1930-årene. I 1927 var han pastor i en metodistisk kirke i Springfield i Missouri. Mot slutten av livet var han president emeritus i National Rivers and Harbors Congress og foredragsholder.
Short var valgt til Representantenes hus fra Missouris 14. distrikt 1929–1931, men tapte gjenvalg. Han var delegat til Det republikanske partis landsmøte i 1932 og mislyktes samme år i å bli nominert til Senatet. I 1940 tapte han 108–848 på landsmøtet mot senator Charles L. McNary fra Oregon om å bli Det republikanske partis visepresidentkandidat. Short var en sterk kritiker av New Deal. Short var valgt til Representantenes hus fra Missouris 7. distrikt 1935–1957, og satt som formann i den faste komiteen for de væpnede styrker 1953–1955. Han tapte gjenvalg i 1956, men satt som visearméminister i Forsvarsdepartementet under president Dwight D. Eisenhower 1957–1961.
Jevgenij Polivanov
Jevgenij Dmitrievitsj Polivanov (russisk: Евге́ний Дми́триевич Полива́нов; 12. mars, død 5. mai 1938) var en sovjetisk språkforsker, orientalist og polyglot.
Polivanov skrev større verker om japanske, usbekiske og dunganske språk og om teoretisk lingvistikk og poesi. Han deltok i utviklingen av skriftsystemer for folkene i Sovjetunionen og konstruerte også et kyrillisk alfabet for japansk, som var offisielt akseptert i Sovjetunionen og fortsatt er standard i moderne Russland. Han oversatte også det Kirgisiske nasjonale Manaseposet til russisk. Polivaniov er kreditert som den som grunnla det sammenlignende studium av japanske tonelag mellom japanske dialekter.
Bokformat
Bokformatet angir hvor mange blad en boktrykker kan lage av et ark papir. Man får mindre bøker med flere sider ved å brette arket flere ganger.
I Europa utviklet det seg fra 1500-tallet et systematiseringssystem for bokformater. En bok som er satt sammen av ark som var brettet én gang (slik at man får fire sider), kalles folio (latin folio av folium «blad»; forkortes gjerne 2o). Dersom man bretter arket to ganger, får man en kvarto (quarto, 4o, ca. 18–29 cm høy), dersom man bretter det tre ganger, en oktavo (octavo, 8o, ca. 9–20 cm høy), dersom man bretter det fire ganger, en duodecimo (12mo), og dersom man bretter det fem ganger, en sedecimo (16mo).
Som følge av dette vil et normalt legg i en bok i oktavformat utgjøre 16 sider.
Etter hvert som bokpressene har blitt større, har også boktrykkernes ark blitt større, og begrepene har mistet sitt realinnhold. Begrepene er likevel fremdeles i bruk: «vanlig roman-format» kalles oktav, og bøker i tilnærmet A4-format kalles kvarto / quarto; herav også bruken av q i bibliotekenes kataloger og oppstillingssystemer for å markere hyller med høye bøker.
Elena Vystropova
Elena Vystropova (født 3. november 1988) er en aserbajdsjansk amatørbokser, som konkurrerer i mellomvekt. Hun ble tatt ut til å representere Aserbajdsjan under Sommer-OL 2012 i London, der hun røk ut i åttendedelsfinalen.
Valentino Degani
Valentino Degani (født 14. februar 1905, død 1974) var en italiensk fotballspiller som deltok i de olympiske leker 1928 i Amsterdam.
Degani vant en olympisk bronsemedalje i fotball under sommer-OL 1928 i Amsterdam. Han var målvakt på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3.
Han spilte 176 kamper i Serie A for Inter som målvakt i perioden 1924 til 1937 og vant serien sesongen 1929–30.
Roseli Feitosa
Roseli Feitosa (født 5. mars 1989) er en brasiliansk amatørbokser, som konkurrerer i mellomvekt. Hun ble tatt ut til å representere Brasil under Sommer-OL 2012 i London, der hun røk ut i åttendedelsfinalen.
Tehuantepecer
Tehuantepecer er en kraftig vind gjennom Chivelapasset i Mexico. Den har opprinnelse i Campechebukta som en nordlig vind som krysser eidet og blåser gjennom passet mellom fjellene i Mexico og Guatemala. Vinden blir dannet av et høytrykk over Sierra Madre. Vinden når 20–40 knop og stundom 100 knop.
Liste over innsjøer i Japan
Dette er en liste over innsjøer i Japan som har et flateinnhold større enn 4 km². Opplysningene stammer fra en liste utgitt av det japanske Ministry of Land, Infrastructure, Transport and Tourism (MLIT).
Giovanni De Prà
Giovanni De Prà (født 28. juni 1900 i Genova, død 15. juni 1979) var en italiensk fotballspiller som deltok i de olympiske leker 1924 i Paris og 1928 i Amsterdam.
Han spilte 304 kamper for Genoa CFC som målvakt i perioden 1919 til 1933 og vant Serie A to ganger 1922/23 og 1923/24.
Betel Frekhaug
Betel Frekhaug er en kristen frikirkelig menighet i Alver kommune i Vestland fylke. Menigheten er tilsluttet den norske pinsebevegelsen. Betel Frekhaug ble stiftet i 1937 og ligger på Moldekleiv omtrent fem kilometer fra Frekhaug.
Menigheten hadde 81 tilskuddstellende medlemmer i 2022. Menighetens barne- og ungdomsarbeid omfatter «Betel Kidz» for barn fra 3 - 12 år, «BTK» (Betel TenKlubb) som har målgruppa 6. - 10. klasse, og «Ablaze» for ungdom. For ungdom i konfirmasjonsalder tilbyr menigheten den frikirkelige konfirmantundervisningen Tentro.
Asle Zachariassen er per 2023 pastor/forstander for menigheten. Menigheten ledes av et valgt menighetsråd med årsmøtet som øverste organ.